钦定古今图书集成/明伦汇编/闺媛典/第042卷 > 熊尧德妻翁氏
## 钦定古今图书集成/明伦汇编/闺媛典/第042卷 > 熊尧德妻翁氏

按《建阳县志》：翁氏，熊尧德妻。德兄尧戒殁，姒遗腹举
一子，姒有他志，欲弃之。翁曰：“兄弟二人止有此子，奈
何不育，令绝祀也。我代而抚养，愿去者从。”未几，德死，
无嗣，翁抚其侄无二心。有病，劝之就医，曰：“我嫠妇也，
速死为幸。”屡病屡痊。后染痢，竟以不就医卒。